Legal Document

Category: 287

Text:
80. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 879 της 10/24 Αυγ. 1981 (ΦΕΚ Α΄ 222) Περί καθορισμού του αριθμού των μελών του Διοικητικού Συμβουλίου των κατά την δημοσίευση του Νόμ. 1089/80 λειτουργούντων περιφερειακών Επιμελητηρίων και του τρόπου συμπληρώσεως αυτού. Έχοντας υπόψη: 1.Τις διατάξεις του άρθρ. 66 του Νόμ. 1089/80 «περί Εμπορικών και Βιομηχανικών, Επαγγελματικών και Βιοτεχνικών Επιμελητηρίων» (ΦΕΚ 261/Α/80). 2.Τις γνώμες των Επιμελητηρίων Αγρινίου, Βοιωτίας, Γυθείου, Ημαθίας, Καλύμνου – Κω, Καστοριάς, Λαμίας, Λασιθίου, Λευκάδος, Ρεθύμνης, Τρικάλων υπ’ αριθ. 159/19.2.81, 264/Α2/12.3.81, 284/26.3.81, 77/Φ.100/10.2.81, 150/9.2.81, 1167/ 24.2.81, 271/5.2.81, 187/10.1.1981, 111/10.2.81, 237/5.2.81, 227/9.2.81 αντίστοιχα. 3.Την υπ’ αριθ. 678/81 γνωμοδότησιν του Συμβουλίου Επικρατείας, προτάσει του Υπουργού Εμπορίου, αποφασίζομεν: Άρθρ.1.-Καθορίζομεν τον αριθμόν των αιρετών μελών του Διοικητικού Συμβουλίου των κατά την δημοσίευσιν του Νόμ. 1089/1980 λειτουργούντων Περιφερειακών Εμπορικών και Βιομηχανικών Επιμελητηρίων, ως ακολούθως: 1.Αγρινίου: Αριθμός Συμβούλων 20 εκ των οποίων 12 έμποροι και 8 βιομήχανοι. 2.Γυθείου: Αριθμός Συμβούλων 25 εκ των οποίων 9 έμποροι 7 βιομήχανοι, 5 Επαγγελματίες και 4 Βιοτέχνες. 3.Καλύμνου - Κω: Αριθμός Συμβούλων 25 εκ των οποίων 13 έμποροι, 2 βιομήχανοι, 6 Επαγγελματίες και 4 Βιοτέχνες. 4.Καστοριάς: Αριθμός Συμβούλων 25 εκ των οποίων 5 έμποροι, 16 βιοτέχνες και 4 επαγγελματίες. Η παρ. 4 αντικαταστάθηκε ως άνω από το Π.Δ. 79/12-26 Ιαν. 1982 (ΦΕΚ Α΄ 9). 5.Λασιθίου: Αριθμός Συμβούλων 20 εκ των οποίων 8 έμποροι, 2 βιομήχανοι, 5 επαγγελματίες και 5 βιοτέχνες. «6.Λαμίας: Αριθμός Συμβούλων 25, εκ των οποίων 8 έμποροι, 3 βιομήχανοι, 4 επαγγελματίες και 10 βιοτέχνες». Η παρ. 6 αντικαταστάθηκε ως άνω από το άρθρο μόνο του Π.Δ. 415/21 Νοεμ.-2 Δεκ. 1986 (ΦΕΚ Α΄ 193). 7.Ρεθύμνης: Αριθμός Συμβούλων 25 εκ των οποίων 9 έμποροι, 7 βιομήχανοι, 5 επαγγελματίες και 4 βιοτέχνες. 8.Τρικάλων: Αριθμός Συμβούλων 25 εκ των οποίων 9 έμποροι, 6 βιομήχανοι, 4 επαγγελματίες και 6 βιοτέχνες. 9.Βοιωτίας: Αριθμός Συμβούλων 25 εκ των οποίων 9 έμποροι, 4 βιομήχανοι, 6 επαγγελματίες και 6 βιοτέχνες. 10.Ημαθίας: Αριθμός Συμβούλων 25 εκ των οποίων 9 έμποροι, 6 βιομήχανοι, 5 επαγγελματίες και 5 βιοτέχνες. 11.Λευκάδος: Αριθμός Συμβούλων 20 εκ των οποίων 8 έμποροι, 2 βιομήχανοι, 6 επαγγελματίες και 4 βιοτέχνες. Άρθρ.2.-Η συμπλήρωσις των υφισταμένων Διοικητικών Συμβουλίων δια των νέων μελών θα πραγματοποιηθεί εκ του Πίνακος των εις τας τελευταίας εκλογάς επιλαχόντων του οικείου Τμήματος κατά σειράν επιτυχίας. Εις περίπτωσιν κατά την οποίαν δεν υπάρχουν επιλαχόντες, οι έδρες θα πληρωθούν δια διορισμού υπό του οικείου Νομάρχου εκ του Καταλόγου των μελών του οικείου τμήματος μετά γνώμην του Διοικητικού Συμβουλίου, μεταξύ πέντε έως δέκα προσώπων υποδεικνυομένων υπό αυτού.